James Van Allen

James Alfred Van Allen (født 7. september 1914, død 9. august 2006) var en amerikansk fysiker med tilknytning til Universitetet i Iowa. Han er mest kjent for å ha ledet utviklingen av de vitenskapelige instrumentene for de første amerikanske satellittene Explorer I og  Explorer III.

Satellitene var blant annet utstyrt med geigertellere som skulle undersøke graden av kosmisk stråling i atmosfæren. Resultatene fra disse målingene førte til den første vesentlige vitenskapelige oppdagelsen i romalderen – påvisningen av Jordens to strålingbelter, Van Allen-beltene.

Priser (utvalg) 
 1989 – Crafoordprisen
 1978 – Royal Astronomical Societys gullmedalje

Referanser

Fysikere fra USA
Mottakere av Royal Astronomical Societys gullmedalje
Medlemmer av Kungliga Vetenskapsakademien
Personer fra Henry County i Iowa